**Hankedokument**

Hankija: **Aktsiaselts Rakvere Haigla**

Hanke nimetus: **„Veretoodete säilitamiseks meditsiiniliste jahekappide ostmine haigla laborisse“**

**Hanke tehnilised tingimused, pakkumusevorm ja Pakkuja ....................................... kinnitused, et Pakkumus vastab Hankija poolt käesolevas dokumendis esitatud tingimustele.**

Aktsiaselts Rakvere Haigla kutsub kõiki hankest huvitatud isikuid ja võimalikke pakkujaid osalema väikehankel „Veretoodete säilitamiseks meditsiiniliste jahekappide ostmine haigla laborisse“. Hankeobjektiks olevate seadmete tehnilise kirjelduse ning hankelepingu oluliste tingimustega palume tutvuda käesolevas dokumendis.

Pakkumused tuleb esitada elektronposti teel **hiljemalt 8. aprill 2019.a kell 12:00 aadressil** **haigla@rh.ee****,** Elektronkirja teemareale tuleb märkida *„Jahekappide pakkumus. Mitte avada enne 8. aprill 2019.a kell 12:00“*. Hankija ei vastuta pakkumuste, millised ei ole varustatud eelnimetatud märksõnadega, ennetähtaegse avamise eest.Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressidele hiljemalt eelnimetatud tähtpäevaks, ei osale pakkumismenetluses. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasi lükkamisele.

Kogu käesolevat väikehankemenetlust, hankeobjekti puudutavaid tehnilisi tingimusi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile vh@rh.ee. Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil [www.rh.ee](http://www.rh.ee), hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.

Hankija jätab endale õiguse astuda tähtaegselt pakkumuse esitanud, käesolevast pakkumuste esitamise ettepanekust tulenevatele tingimustele vastavad pakkumused esitanud, pakkujatega läbirääkimistesse pakutavate seadmete tarneaja ja seadmete maksumuse üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim kogumaksumus (seadmete maksumus koos tarne ja paigaldusega). Võrdse kogumaksumusega pakkumuste korral tunnistatakse edukaks lühema tarneajaga/pikema garantiiajaga/ajaliselt varasemalt saabunud pakkumus.

Hankija jätab endale õiguse kõikide pakkumuste tagasi lükkamiseks.

Eduka pakkujaga loetakse hankeleping sõlmituks pooltevaheliste kirjalikku taasesitamist võimaldavate tahteavalduste vahetamise teel, kus eduka pakkuja/müüja poolse *oferdina* käsitletakse käesoleval pakkumuste esitamise ettepaneku dokumendil pakkuja poolt hankijale esitatud pakkumust ning hankija/ostja *aktseptina* teadet pakkuja pakkumuse edukaks osutumise kohta. Pooltevahelisele hankelepingule kohaldatakse Eesti Vabariigi õigust. Hankelepingust tulenevad vaidlused lahendatakse eelkõige läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases järjekorras hankija asukohajärgses maakohtus.

**Kahe külmiku hind koos paigaldusega Hankijale: ................... euro (Ilma käibemaksuta)**

**Tabel 1.** Nõuded külmikule (2 tk)

|  |  |  |
| --- | --- | --- |
| Jrk  | Funktsionaalne omadus  | Vastavus nõudele (Jah/Ei) ja/või parameetri arvväärtus |
|  | Üldnõuded  |  |
|  | Seade võimaldab veretoodete (erütrotsüütide suspensiooni) säilitamist temperatuuril + 4oC. |  |
|  | Lubatud maksimaalne temperatuuri kõikumine seadme kambris tühja külmiku puhul on ± 2oC. |  |
|  | Seadme kambri temperatuuri saab kasutaja reguleerida vahemikus + 2 … + 10oC, vähemalt 1oC sammuga. |  |
|  | Seadmesse on integreeritud ventilaator, mis tagab ühtlase temperatuurijaotuse kogu kambri ulatuses. |  |
|  | Seade on varustatud visuaalse temperatuuri alarmiga ning ukse lahtioleku alarmiga. |  |
|  | Seade on varustatud automaatse sulatusrežiimiga ning tagatud on kondensaadi aurustumine. |  |
|  | Seadme kambri temperatuur on kuvatud välisel ekraanil. |  |
|  | Seadme kambri kasulik maht on vahemikus 170 L kuni 270 L (neto). |  |
|  | Seadme kamber on varustatud vähemalt 4 väljatõmmatava sahtliga, mille omavaheline kaugus on vähemalt 20 cm mõõdetuna sahtli põhjast. Kõrgeima sahtli põhja ja külmiku lae vaheline kaugus on samuti vähemalt 20 cm. Sahtlid on varustatud jaoturitega, mis on sobilikud erütrotsüütide suspensiooni kottide jaotamiseks veregrupi põhiselt (vähemalt 2 gruppi ühe sahtli kohta). |  |
|  | Seadme välimõõtmed ei ületa 700 x 750 x 1700 mm (L x S x K). |  |
|  | Seadme sisepind on roostevabast terasest või meditsiinis kasutada lubatud plastikust. |  |
|  | Seadme sise- ja välispinna ning sahtlite materjal tagab seadme kerge puhastamise ning on vastupidav üldlevinud alkoholibaasil desinfitseerimislahustele. |  |
|  | Seadme aurusti (*evaporator*) paikneb seadme ülaosas külmkambri kohal. Lubatud on pakkuda ka lahendust kus aurusti paikneb külmkambri tagasiseinas juhul kui aurusti pind ei avane otse külmkambrisse vaid on eraldatud õhukanali ja vaheseinaga. |  |
|  | Üks seade on varustatud paremakäelise ja teine vasakukäelise isesulguva metallist uksega. |  |
|  | Seadme külmakamber on varustatud valgustusega. |  |
|  | Seade mahutab vähemalt 60 doosi er. suspensiooni. |  |
|  | Muud nõuded  |  |
|  | Seadme garantiiaeg on vähemalt 12 kuud seadme vastuvõtmisest. Palume märkida pakutava garantiiaja pikkus kalendrikuudes. |  |
|  | Tarnija tagab garantiiajal oma kulul seadme täishoolduse, mis sisaldab seadme tootja poolt ette nähtud korralist hooldust (sh kõiki varuosasid), rikete kõrvaldamiseks teostatavaid remonttöid (sh varuosasid), vajadusel kasutaja konsultatsioone ja seadme ümberkonfigureerimist, tootja poolt välja antud seadme tarkvara uuendusi ja nende paigaldamist. |  |
|  | Seade on uus ja kuulub viimase põlvkonna külmikute hulka ning on komplekteeritud väljatöötluselt uusima riist- ja tarkvara versiooniga. |  |
|  | Seade omab CE märgistust. |  |
|  | Seade kasutab tööks nominaalset pinget 230 VAC ± 10%, sagedus 50 Hz  |  |
|  | Seade on võimeline töötama keskkonnas, mille temperatuurivahemik on vähemalt +16...+32ºC  |  |
|  | Seadet on vajadusel võimalik transportida horisontaalasendis  |  |
|  | Seade on varustatud paberkandjal tootjapoolsete inglisekeelsete originaaljuhenditega ning eestikeelse kasutus-, hooldus- ja ohutusjuhendiga. Lisaks esitatakse antud juhendid ning hoolduse- ja remondijuhend (*service manual*) digitaalselt .pdf formaadis. |  |
|  | Seadme paigaldus sisaldab:* seadme transporti Aktsiaselts Rakvere Haigla laborisse aadressil Lõuna põik 1, Rakvere;
* seadme paigalduseks vajalikke töid ja abimaterjale;
* seadme paigaldamist ja häälestamist;
* kasutajatele koolitust;
* seadme lahtipakkimisest tekkinud pakkematerjalide utiliseerimist.
 |  |
|  | Seadme tarne ei tohi ületada 12. nädalat peale Pakkuja teavitamisest pakkumuse edukaks tunnistamisest. Palume Pakkujal märkida tarneaeg. |  |
|  | Seadme eest tasumine toimub peale kauba üleandmis-vastuvõtmisakti vormistamist ja allkirjastamist mõlema osapoole esindaja poolt 14. päeva jooksul Pakkuja poolt arve esitamisest. Kauba üleandmise-vastuvõtmise akti kohustub vormistama pakkuja. Poolte esindajate poolt allkirjastatud üleandmise-vastuvõtmise akt on aluseks arve väljastamisele.Müüja esitab arve Ostjale eelistatavalt e-arvena, Ostja arveoperaatoriks oleva teenuse osutaja kaudu. Juhul kui arve esitatakse .pdf formaadis, kohustub Müüja selle saatma aadressil haigla@rh.ee. |  |

Pakkujate pakkumused peavad olema jõus vähemalt 30 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et seade vastab kõikidele käesolevast pakkumuste esitamise ettepanekust tulenevatele tingimustele ning et ta nõustub kõikide käesolevast dokumendist tulenevate tingimustega.

Ametinimetus: ............................

Pakkumuse koostaja kinnitab esitatud andmete õigsust (nimi ja allkiri): ........................... /allkirjastatud digitaalselt/

Allkirjastamise kuupäevaks loetakse digitaalallkirja kuupäeva.